Diari Oficial de la Generalitat Valenciana


Sumari del DOGV 4854, del 01-10-2004 (2004/9466)

RESOLUCIÓ de 6 de setembre de 2004, de la Direcció General d'Energia, de la Conselleria d'Infraestructures i Transport de la Generalitat Valenciana, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a la modificació de les instal·lacions elèctriques de distribució corresponents a la subestació transformadora denominada ST Alzira, situada en el terme municipal d'Alzira en la província de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4854

Data del DOGV
:   01-10-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/9466


Data del document
:   06-09-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alzira
    * subministrament d'energia elèctrica
    * empresa privada

RESOLUCIÓ de 6 de setembre de 2004, de la Direcció General d'Energia, de la Conselleria d'Infraestructures i Transport de la Generalitat Valenciana, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a la modificació de les instal·lacions elèctriques de distribució corresponents a la subestació transformadora denominada ST Alzira, situada en el terme municipal d'Alzira en la província de València. [2004/F9466]
  
Vist l'escrit presentat per Iberdrola Distribución Eléctrica, SAU, en data 24 de març de 2004, davant de la Unitat Territorial d'Energia de València, en què sol·licita que se li concedisca autorització administrativa i aprovació del projecte d'execució per a la modificació de les instal·lacions elèctriques de distribució de la subestació transformadora de 220/132/66/20/13 kV denominada ST Alzira, ubicada en terrenys de la seua propietat situats en la carretera comarcal d'Alberic a Sueca, quilòmetre 6,7, amb accés des de la mateixa carretera, en el terme municipal d'Alzira (València). Al mencionat escrit s'adjuntaven exemplars del projecte tècnic per a l'execució de l'esmentada modificació, firmats per l'enginyera industrial Silvia Sedano Martín i visats pel Col·legi Oficial d'Enginyers Superiors Industrials de la Comunitat Valenciana i Albacete en data 5 de gener de 2004.
  
Vist que el dia 20 d'abril de 2004 es va publicar en el Butlletí Oficial de la Província de València l'anunci corresponent a la informació pública prevista en l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica. D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.
  
Vist l'informe tècnic, de 10 d'agost de 2004, emés pel Servici Territorial d'Energia de València.
  
Vist l'escrit, d'11 d'agost de 2004, del cap de la Unitat Territorial d'Energia de València, amb el qual es remet l'expedient.
  
Atés que, d'acord amb la documentació que hi ha en l'expedient, la modificació sol·licitada es realitzarà en els mateixos terrenys ocupats per les instal·lacions actuals.
  
Atés que, d'acord amb l'article 38 del Reial Decret 1.955/2000, les instal·lacions l'autorització de les quals se sol·licita constituïxen instal·lacions de distribució elèctrica.
  
Vist que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats del Ministeri d'Economia, amb àmbit d'actuació nacional.
  
Vist que, d'acord amb el projecte presentat, la finalitat de l'ampliació sol·licitada és satisfer les necessitats de demanda d'energia en la zona de València, amb garanties de seguretat i regularitat, i facilitar les operacions d'explotació i manteniment.
  
Atés que la Direcció General d'Energia és competent per a la resolució del present expedient, d'acord amb el que disposa l'article 17 del Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, i el Decret 122/2004, de 23 de juliol, pel qual es modifica l'anterior.
  
Atés que s'han complit els tràmits previstos en la legislació aplicable a la sol·licitud.
  
Esta Direcció General d'Energia resol:
  
Primer
  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques de distribució corresponents a la modificació de la subestació transformadora denominada ST Alzira, situada en el terme municipal d'Alzira en la província de València, en la carretera comarcal d'Alberic a Sueca, quilòmetre 6,7, amb accés des de la mateixa carretera.
  
L'abast de la modificació que s'autoritza és la següent:
  
- Substitució de l'autotransformador DREC-1 de 220/132 kV de 100 MVA per un altre autotransformador de 150 MVA.
  
- Substitució dels transformadors de mitjana tensió de barres-1 132 kV, i els transformadors de mesurament d'intensitat de la posició del DREC-1 132kV, per transformadors amb debanar de mitjana classe 0'2 i
  
- Substitució de l'embarrat de Cu-400 de 132 kV de la posició DREC-1 per cable d'Al-402'8
  
Estos dos últims en el sistema de 132 kV.
  
- Pressupost: 250.060,70 euros.
  
Segon
  
Aprovar el projecte tècnic d'execució per a la modificació de la subestació citada en el punt primer de la present resolució i habilitar-ne el titular a la construcció de la instal·lació projectada.
  
La present resolució queda sotmesa a les condicions següents:
  
1. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació de territori i al medi ambient.
  
2. Les instal·lacions que cal realitzar compliran amb els reglaments de seguretat industrial aplicables a este tipus d'instal·lacions i, en particular, amb el que establix el Reial Decret 3.275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.
  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta direcció general la corresponent autorització.
  
4. El termini previst per a l'execució de les instal·lacions és de 12 mesos, comptadors a partir de la notificació de la present resolució. No obstant això, abans de l'acabament d'este termini, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia. Una vegada executat el projecte, s'haurà de presentar sol·licitud de posada en servici davant del Servici Territorial d'Energia de València acompanyada de la documentació establida reglamentàriament.
  
L'administració deixarà sense efecte la present resolució en el moment en què observe l'incompliment de les condicions que s'hi imposen.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
València, 6 de setembre de 2004.- El director general d'Energia: Antonio Cejalvo Lapeña.